Elkor

Elkor ir Latvijas mazumtirdzniecības uzņēmums, kas dibināts 1989. gadā Rīgā. Visi uzņēmuma veikali atrodas Rīgā. 2013. gadā uzņēmuma apgrozījums sasniedza 55 miljonus eiro. Elkor galvenie darbības virzieni – mazumtirdzniecība, servisa nodrošināšana, un vairumtirdzniecība Latvijā, Lietuvā, Igaunijā.

Uzņēmumam Elkor ir savs mazumtirdzniecības veikalu tīkls ar dažādām tirdzniecības vietām un restorānu: universālveikals Elkor Plaza, veikali Elkor Tehnika, Elkor Sport, Elkor Kids, Elkor GiftShop, modes centrs Podium un restorāns – picērija Storano. Elkor veikali un universālveikals piedāvā elektroniku un sadzīves tehniku, apģērbus un apavus, preces sportam un tūrismam, preces bērniem, rotaļlietas, mēbeles, interjera un mājas preces, delikateses un Latvijas suvenīrus. Vēl uzņēmums sniedz visaugstākās kvalitātes tehnikas servisa un apkopes pakalpojumus.

Vēsture 
1989. gadā uzņēmējs Aleksandrs Popovs 21 gadu vecumā nodibina apģērbu šūšanas kooperatīvu un sāka ražot un pārdot apģērbu. 1991. gadā tiek atvērts apģērbu un ikdienas preču veikals "Rīgas Sporta manēžā", Maskavas ielā 160. 1993. gadā Rīgas centrā tiek atvērts pirmais elektropreču tirdzniecības punkts "Sporta pils". 

1994. gadā tiek radīts zīmols Elcor (saīsinājums no Electronics Corporation). Tiek atvērti pirmie trīs elektropreču veikali: Elektronika tirdzniecības centrā "Minska" Nīcgales ielā 2; Tehnika Marijas ielā 15 un Krišjāņa Valdemāra ielā 37. 1995. gadā Elkor sāk piedāvāt servisa pakalpojumus. Tika atvērts elektronikas veikals Panasonic Brīvības ielā 46, un pirmais Sony centrs Brīvības ielā 88.  1996. gadā Krišjāņa Barona ielā 44 tika atvērts tehnikas veikals Domo tehnika. 1997. gadā Elkor sāka darbību mūzikas, sporta un foto preču segmentā, kā arī piedāvāja patēriņa kreditēšanas pakalpojumus, Tiek nodibināts Elkor Līzings. Krišjāņa Barona ielā 31 atver mūzikas veikalu MDaile. Brīvības ielā 88 atver veikalu Sporta Stils, kas tobrīd ir lielākais sporta preču veikals Rīgā. Brīvības ielā 62 atver veikalu Telecom. 

1998. gadā atvērt specializēti atsevišķu tehnikas preču segmentu veikali. Brīvības gatvē 201 atver tehnikas veikals Domo tehnika. Brīvības ielā 88 atvēr veikalu Foto nams. Grēcinieku ielā 30 atvēr datortehnikas veikalu Elcor. Audēju ielā 9 atver veikalu Hi-Fi studio, kur tika piedāvāts plašs un augstas kvalitātes audio elektronikas klāsts mājas lietošanai. Merķeļa ielā 2 tika atvērts mobilo un fiksēto telefonu veikals Samsung. Brīvības ielā 88 tika atvērts telefonu veikals Nokia. 

1999. gadā Elcor zīmols tiek piemērots Latvijas tirgum un kļūst par Elkor un uzsāk darbību arī pārtikas biznesa jomā. Krišjāņa Barona ielā atver pārtikas veikalu Prodex un dzērienu veikalu Vīna koks. Krišjāņa Barona ielā 29 atver modes preču veikals Podium uzsākot darbību augstākā līmeņa preču segmentā.  
 
2001. gadā Elkor birojs, Elkor serviss un noliktavas pārceļas uz jaunām telpām Brīvības gatvē 201.  2002. gadā tirdzniecības parkā "Alfa" tika atvērts Rīgā lielākais sadzīves tehnikas un elektronikas preču veikals Elkor tehnika. 2003. gadā līdz ar veikala Elkor centrs atvēršanu Brīvības gatvē 201, uzņēmums pārgāja uz universālveikala koncepciju. 2004. gadā uzņēmums uzska darbību mājas un bērnu preču tirdzniecības segmentā. Apvienojot visus veikalus zem Elkor zīmola, tika veikta uzņēmuma darbības konsolidācija. Veikali ieguva vienotus nosaukumus - Elkor tehnika, Elkor sport, Elkor foto, Elkor mūzika un citi. Tirdzniecības centrā "Spice" tika atvērts otrais sadzīves tehnikas un elektronikas preču veikals Elkor tehnika. Tika atvērta interneta vietne www.myfoto.lv, kur tika piedāvāti ar fotografēšanu saistīti pakalpojumi.

2005. gadā Krasta ielā 60 tika atvērts veikals Elkor centrs, kur tika pārdota elektronika un sadzīves tehnika, preces bērniem, mēbeles un santehnikas preces. 2006. gadā Brīvības gatvē 201 uzsāka darbu jaunuzceltais universālveikals Elkor plaza, kur tika pārdota elektronika un sadzīves tehnika, apģērbi un apavi sievietēm, vīriešiem, bērniem, rotaļlietas, mēbeles, preces mājai, sporta preces, apdares materiāli, santehnika un citas preces. 2007. gadā Brīvības gatvē 201 tika atvērts jauns modes universālveikals Podium. Universālveikalā tika piedāvāti dizaina apģērbi, apavi un aksesuāri, interjera preces, mājas tekstils, trauki un ekskluzīvas mēbeles. Tas kļuva par lielāko iepirkšanās vietu Baltijas valstīs. 2008. gadā Elkor paplašināja piedāvāto preču klāstu bērnu precēm un ikdienas sadzīvei un uzsāka skolas un biroja kancelejas preču tirdzniecību. Brīvības gatvē 201, jaunajā modes universālveikalā Podium piektajā stāvā tika atvērts restorāns Quinto Piano. 

2009. gadā Elkor uzsāka darbību ekonomisko preču segmentā – tika atvērts iepirkšanās centrs Kimko Krasta ielā 60, kur tika piedāvātas ekonomiskā segmenta patēriņa preces – ikdienas preces, elektronika un sadzīves tehnika, mēbeles. Paralēli sāka darboties arī Kimko interneta veikals. Tika atvērts interneta veikals www.elkor.lv, kur tika piedāvāts viss Elkor piedāvāto preču un pakalpojumu klāsts un ar operatīvu preču piegādi uz jebkuru vietu Latvijā. 

2010. gadā Brīvības ielā 19 tika atvērts apģērbu un apavu veikals Podium Outlet. Tirdzniecības centrā "Spice Home" tika atvērts sadzīves tehnikas un elektronikas veikals Elkor tehnika.2011. gadā tirdzniecības centrā "Spice" tika atvērts apģērbu veikals Elkor fashion. Pēc gada vēl tirdzniecības centrā tiek atvērts sporta veikals Elkor sport. 2013. gadā Brīvības bulvārī 19 tika atvērts ekskluzīvu dzērienu un delikatešu veikals Food & Wine. Krasta ielā 60 tika atklāts jauns mājas universālveikals Elkor home, kur tika pārdots mājas interjera preces un mēbeles. 2014. gadā Kārļa Ulmaņa gatvē 114 tika atvērts jauns sporta un tūrisma preču veikals Elkor sport, un tirdzniecības centrā "Riga Plaza" bērnu rotaļlietu un bērnu preču veikals Elkor kids.  2015. gadā bērnu rotaļlietu un bērnu preču veikals Elkor kids tirdzniecības centrā "Riga Plaza" tika pārveidots par sadzīves tehnikas un elektronikas preču veikalu Elkor tehnika. Brīvības bulvārī 19 tika atvērts suvenīru un dāvanu veikals Elkor Gift shop, kur pārdod Latvijā ražotus suvenīrus un lietiņas. 2016. gadā modes universālveikals Podium pārcēlās uz jaunām telpām Brīvības bulvārī 21. Tirgoņu ielā 9 tika atvērts suvenīru veikals Linen and Amber Shop, kur pārdod no dzintara gatavotus suvenīrus. 2016. gada vasarā universālveikals Elkor plaza pirmajā stāvā darbu uzsāka jauns itāļu restorāns – picērija Storano.

Ārējās saites 
 Oficiālā mājaslapa

Latvijas uzņēmumi